Digriet tal-Qorti Ġenerali tad-29 ta’ Marzu 2023 – Oxyzoglou vs Il-Kummissjoni
(Kawża T-342/22) 1
(“Servizz pubbliku – Membri tal-persunal bil-kuntratt – Pensjoni tal-irtirar – Drittijiet tal-pensjoni miksuba qabel id-dħul fis-servizz tal-Unjoni – Trasferiment għall-iskema tal-Unjoni – Akkreditazzjoni tas-snin ta’ servizz – Rikors għal annullament – Talba għal rimbors ta’ parti mill-kapital ittrasferit – Arrikkiment indebitu – Terminu għat-tressiq tal-ilmenti – Inammissibbiltà manifesta – Talba għal ordni – Inkompetenza manifesta”)
Lingwa tal-kawża: il-Franċiż
Partijiet
Rikorrent: Despina Oxyzoglou (Brussell, il-Belġju) (rappreżentanti: D. Grisay u A. Ansay, avukati)
Konvenut: Il-Kummissjoni Ewropea (rappreżentanti: M. Brauhoff u L. Radu Bouyon, aġenti)
Intervenjenti insostenn tal-kovenut: Il-Parlament Ewropew (rappreżentanti: J. Van Pottelberge u M. Windisch, aġenti), Il-Kunsill tal-Unjoni Ewropea (rappreżentanti: M. Bauer u X. Chamodraka, aġenti)
Suġġett
Permezz tar-rikors tagħha bbażat fuq l-Artikolu 270 TFUE, ir-rikorrenti titlob, essenzjalment, prinċipalment, minn naħa, l-annullament tad-deċiżjoni tal-Kummissjoni Ewropea tal-11 ta’ Marzu 2022 li tiċħad l-ilment tagħha li kien intiż għall-annullament tal-opinjoni tal-21 ta’ April 2020 li tiddetermina d-drittijiet tagħha għall-pensjoni tal-irtirar, u, min-naħa l-oħra, li l-fajl tagħha jintbagħat lill-awtorità kompetenti li tikkonkludi kuntratti ta’ impjieg sabiex tiddetermina l-ammont li għandu jitħallas lura lilha, sussidjarjament, tikkundanna lill-Kummissjoni tħallas is-somma ta’ EUR 30 439.50, bħala arrikkiment indebitu, u, b’mod iktar alternattiv, li titlob lill-Kummissjoni sabiex tispeċifika l-metodu ta’ kalkolu tagħha u tapplikah f’dan il-każ.
Dispożittiv
Ir-rikors huwa miċħud.
Despina Oxyzoglou hija kkundannata tbati l-ispejjeż tagħha, kif ukoll dawk sostnuti mill-Kummissjoni Ewropea.
Il-Parlament Ewropew u l-Kunsill tal-Unjoni Ewropea għandhom ibatu l-ispejjeż tagħhom.
____________
1     ĠU C 284, 25.7.2022.